JEGYZŐKÖNYVI HATÁROZATOK

A 2024. DECEMBER 6-ÁN A MAGYARKÉCI REFORMÁTUS TEMPLOMBAN A KIRÁLYHÁGÓMELLÉKI REFORMÁTUS EGYHÁZKERÜLET KÖZGYŰLÉSÉN FELVETT JEGYZŐKÖNYVBŐL

**Szám: 31/2024**

**Egyházkerületi Közgyűlés egyhangúlag elfogadja, hogy a Királyhágómelléki Református Egyházkerület és a Szíriai Örmény Református Gyülekezetek Szövetsége testvéregyházi megállapodást kössön, illetve egyházkerületünk a következő három évben támogassa az általuk működtetett oktatási intézményeket.**

**Szám: 32/2024**

**Tárgy: 2025, az ifjúság éve – missziói előterjesztés – Rácz Ervin Lajos generális direktor Ghitea-Szabó József Levente előadótanácsos.**

**Egyházkerületi Közgyűlés egyhangúlag elfogadja az előterjesztést.**

**Szám: 35/2024**

**Tárgy: 2025-ös egyházkerületi költségvetés – Salánki Lóránt előadótanácsos.**

**Egyházkerületi Közgyűlés egyhangúlag elfogadja a** **2025. évi költségvetés tervezetet.**

**Szám: 36/2024**

**Tárgy: Törvényességi kifogás – választási szabályzat – Dénes István Lukács**

**Szám:** **36/a/2024**

**Határozati javaslat:**

**(5) Azok a személyek is jelölhetőek és választhatóak egyházkerületi, egyházmegyei vagy egyházközségi főgondnoki és gondnoki tisztségekre, akik polgármesteri, alpolgármesteri vagy ezeknél magasabb szintű, javadalmazott közjogi tisztségekre lettek megválasztva és hivatalukat eskü alatt elfoglalták, vagy ennek a törvényes folyamata zajlik (bírósági jóváhagyás, hivatali eskütétel, bírósági fellebbezés esetleg, alpolgármester megválasztás, feladatkörök átvevése stb.). A fentnevezett személyek az újonnan megválasztott presbitérium alakulóüléséig, illetve az egyházmegyei/egyházkerületi alakuló közgyűlésig, írásban nyilatkoznak (2. számú melléklet szerint) arról, hogy esetleges főgondnoki/gondnoki jelölésük és megválasztásuk esetében melyik tisztséget választják és kívánják gyakorolni, presbiteri tisztségük sértetlenségének a megmaradása mellett.**

**Egyházkerületi Közgyűlés 8 nem és 5 tartózkodás mellett elfogadja a határozatot.**

**Szám: 36/b/2024**

**Határozati Javaslat:**

**(6) Nem jelölhetőek és választhatóak presbiteri tisztségre azok, akik 70. életévüket a jelölés időpontjában betöltötték. A 500 lélek alatti gyülekezetekben, amennyiben az egyházközség presbitériuma úgy ítéli meg, hogy nem lehetséges a megüresedő presbiteri tisztségek betöltése 70. életévüket be nem töltött személyekkel, a jelölő közgyűlést megelőzően az Egyházközségi Elnökség indokolt kérésére, az illetékes Egyházmegyei Elnökség felmentést adhat.**

**Egyházkerületi Közgyűlés 3 nem és 6 tartózkodás mellett elfogadja a határozatot.**

**Szám: 37/2024**

**Tárgy: Léviták szolgálati rendjének elfogadása – Dénes István Lukács főjegyző.** (14 számú melléklet)

**A közgyűlés a határozatot 1 ellenszavazattal és 9 tartózkodással elfogadja a léviták szolgálati rendjét.**

**Szám: 38/a/2024**

**Tárgy: Lelkipásztorok, kántorok fizetésének módosítása**

**Egyházkerületi Közgyűlés egyhangúlag elfogadja a javaslatot, hogy a lelkipásztorok, illetve kántorok fizetése egységesen 5%-al emelkedjen 2025. január 1-jétől.**

**Szám: 38/b/2024**

**Tárgy: Egyházkerületi labor beindítása.**

**Egyházkerületi Közgyűlés egyhangúlag támogatja az egyházkerületi labor létrehozását.**

**Szám: 38/c/2024**

**Tárgy: Csáki József Gedeon lelkészi jellegének hatályban tartása.**

**Egyházkerületi Közgyűlés 2 tartózkodás mellett támogatja Csáki József Gedeon lelkészi jellegének hatályban tartását**

**Szám: 38/d/2024**

**Tárgy: Szilágynagyfalui Református Egyházközség kérése.**

**Egyházkerületi Közgyűlés egyhangúlag támogatja a Szilágynagyfalui Egyházközség kérését, hogy 400 négyzetmétert bérbe adjon az 54044 telekkönyvi számú telkéből az RDS/RDS-nek 1800 Euró/év összegért.**

**Szám: 38/e/2024**

**Tárgy: Az Aradi Református Egyházmegye területvásárlási szándéka.**

**Egyházkerületi Közgyűlés egyhangúlag támogatja, hogy az Aradi Református Egyházmegye megvásárolja az 2173 nm-es, 305084 telekkönyvi számmal rendelkező területet Erdőhegyen.**

**Szám:38/f/2024**

**Tárgy: Karasznamihályfalvi Református Egyházközség területcseréje.**

**Egyházkerületi Közgyűlés egyhangúlag** **támogatja, hogy a Krasznamihályfalvi Református Egyházközség elcserélje Krasznamihályfalva határában található 102044 és 102046 telekkönyvi számmal rendelkező 7,95 hektáros szántóföldjét azonos méretű, Nagykárolyhoz tartozó, 109513 és 109438 telekkönyvi számú szántóföldre.**